pl de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id nb nl da da da da da en da en da da da da da da da da da da da da da nb da da da da da en da nl da da da da da da da nl da da da da da da da en da nb da da da da nn en sv nb da da da da da da da da da da sv en da nb da da en da da da en nb en da da da da da en en da en da da da da da da da en da nn da da da da nb nn da da da da da nb da nn da da da da nb nn nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
Flere drager med ‘How to Train Your Dragon: Te Hidden World’
Animation på Blu-ray: Du kender måske nok allerede de to første animationsfilm i, hvad der nu er blevet en dragefyldt og flyvende trilogi? Nemlig ‘How to Train Your Dragon’ fra 2010 og ‘How to Train Your Dragon 2’ fra 2014. Nu kommer det sidste og tredje kapitel således i sagaen – nemlig med ‘How to Train Your Dragon: Te Hidden World’, der udkommer på Blu-ray den 20. juni her i landet, så du kan flyve med blandt andre Hikke og Tandløs endnu engang.
Men det hele begyndte som bekendt med et umage venskab mellem netop en ung viking og en ikke mindst frygtindgydende natskygge-drage. Nu kommer dette tredje kapitel så om Hikke og Tandløs, der her endelig vil møde deres sande skæbne i det eventyrlige univers. Hikke skal intet mindre end lede byen Berk – det sammen med Astrid. Overfor ham så skal Tandløs stå i spidsen for de mange andre drager.
Men det hele er naturligvis ikke fryd og gammen for Hikke, Tandløs og alle de andre. For samtidig med alt det gode, der sker, så er der samtidig en ny trussel, der truer netop både dragerne og deres mennesker. Så nu det ellers umage, men også stærke venskab mellem Tandløs og Hikkes skal nemlig nu her i filmen stå sin prøve.
Udover selve filmen, så medfølger der på Blu-ray også en omgang ekstramateriale, så man kan dykke videre ned i filmen og dens univers. Her får man således blandt andet både to kortfilm, videre til slettede scener et kommentarspor samt ikke mindst en håndfuld forskellige featuretter, blandt andet ‘Te Dragon Sheep Chronicles’, ‘Welcome to New Berk’ og ‘A Deck of Dragons’ med flere. Ja, der er nok at give sig i kast med!
‘How to Train Your Dragon: Te Hidden World’ udkommer på dvd og Blu-ray den 20. juni.
ARGENTO COLLECTION: Formidabel Blu-ray-boks med seks film af skrækmesteren
Gys på Blu-ray: Lad det være sagt med det samme. Jeg er særdeles vild med den italienske instruktør og manuskriptforfatter Dario Argentos film. Derfor er det mere end glædeligt, at hele seks film nu udkommer i en Blu-ray-boks her i landet.
De seks film består blandt andet af nogle af hans hovedværker. Man finder således de skønne, gysende og grumme film ‘Te Bird with te Crystal Plumage’ (1970), ‘Deep Red’ (1975), ‘Suspiria’ (1977), ‘Tenebre’ (1982), ‘Phenomena’ (1985) og ’Opera’ (1987).
Det er alle film, der på den ene eller anden måde har været med til både at positionere Dario Argento som en af de dygtigste, unikke og mest originale gyser-instruktører og filmskabere i det hele taget op igennem 1970’erne og videre til 1980’erne. Her var han genreskabende og banebrydende med den italienske giallo-genre.
Giallo-genren er kort fortalt en krimi- og thriller-genre, der indeholder en række tilbagevendende elementer. Så som et mordmysterie, en mystisk morder iklædt sorte læderhandsker og glimtende mordvåben, videre til ofte yderst kringlede plot, der måske ikke helt giver mening, men som løftes af filmenes visuelle og musiske slagside.
Dario Argento blev således blandt andet kendt for sin både originale og medrivende brug af svimlende kamerabevægelser, videre til urovækkende og dragende musik og ikke mindst hans evne til eksempelvis at skabe helt mareridtsagtige stemninger – og ikke mindst smukt iscenesatte mord.
Alt dette finder man blandt andet i hans spillefilmsdebut som instruktør med giallo-filmen ‘Te Bird with te Crystal Plumage’ i 1970, mens han forfinede og arbejde videre på genren med den formidable og mesterlige ‘Deep Red’ i 1975.
I 1977 tog han et genremæssigt skifte – fra giallo til mere rendyrket gys. Det gjorde han med mesterværket ‘Suspiria’ fra 1977. En overnaturlig gyserfilm, der i høj grad lever af sine vilde og farvemættede billeder, videre til en urovækkende musik af bandet Goblin. Forrygende!
En håndfuld år senere vendte han med ‘Tenebre’ i 1982 tilbage til giallo-genren, som han var med til at grundlægge og definere med sine stilskabende film. En film, der som genren foreskriver, indeholder både et kringlet plot, en mystisk morder og ikke mindst en række både blodige og vildt iscenesatte mord.
Med ‘Phenomena’ i 1985 var det en mere overnaturligt funderet gyserfilm han leverede, mens han med den muskuløse og forførende ’Opera’ i 1987 atter engang leverede en mere rendyrket giallo-film, der som de øvrige film i genren indeholder de velkendte elementer – tilsat naturligvis svulstig opera.
Blu-ray-udgivelsen ’Argento Collection’ er kort fortalt med sine seks formidable film en boks, jeg kun på det varmeste kan anbefale, at man får fat på. Det upåagtet om man allerede kender til Dario Argento og hans film – for de er bestemt værd at gense – eller om man måtte være ny til den italienske filmskaber. God fornøjelse.
’Argento Collection’ udkommer på Blu-ray og dvd den 4. april.
https://filmskribenten.dk/wp-content/uploads/2019/03/tenebre-1982-01.jpg 720 1280 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-04-12 14:41:142019-04-12 14:41:15ARGENTO COLLECTION: Formidabel Blu-ray-boks med seks film af skrækmesteren
PIERCING: Brutalt psycho-thriller i dynamisk modspil
16. februar 2019/i Blu-ray-anbefaling, Blu-ray/DVD /af Bjarke Friis Kristensen
Thriller på Blu-ray: Den mørke, dragende og ubehagelige ‘Piercing’ byder også på begsort humor midt i sine makabre eskapader. Filmen er nu udkommet på Blu-ray. Her spindes der en stilsikker og musikalsk lækker fortælling om en tilsyneladende normal familiefar.
Helt almindelig er denne familiefar dog langt fra. For under påskud af at skulle på en forretningsrejse, har han faktisk tænkt sig at dræbe en prostitueret. Intet mindre.
Det er filmens brutalt simple afsæt, der dog skal vise sig at rumme sin del af overraskelser undervejs. Ganske medrivende. Men mere vil jeg faktisk ikke afsløre her – det må du selv opleve.
Christopher Abbott er god som traumeramt, tungsindig og morderklar familiefar, mens hans sagesløse offer spilles med ynde og mystik af Mia Wasikowska. Det er blandt andet i dynamikken mellem de to, at filmens magi opstår – samt ikke mindst i samspillet mellem billed- og lydsiden.
‘Piercing’ udkommer på dvd og Blu-ray den 14. februar 2019.
https://filmskribenten.dk/wp-content/uploads/2019/02/piercing-biograf-01.jpg 552 1000 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-02-16 10:26:352019-02-16 10:26:36PIERCING: Brutalt psycho-thriller i dynamisk modspil
GREASE: Skøn 40 års jubilæums-udgivelse på Blu-ray
12. juli 2018/i Blu-ray-anbefaling, Blu-ray/DVD /af Bjarke Friis Kristensen
En klassiker på Blu-ray: Så kan du godt pudse både dine dansesko og din sangstemme af, for det er nu tid til et gensyn med den både dansende og syngende musical-klassiker ‘Grease’ fra 1978. Ja, det er allerede hele 40 år siden, at filmen havde premiere. Derfor er den netop nu blevet genudgivet på Blu-ray i en ekstramateriale-fyldt udgivelse. Sådan!
Skulle du endnu have filmen til gode, så kan jeg jo lige sådan helt kort ridse op, hvad den handler om. Her er der nemlig tale om den klassiske kærlighedsfortælling mellem den artige pige Sandy – der spilles sødt og naivt af Olivia Newton-John – samt den slemme dreng Danny – spillet cool og sejt af en ligeledes ung John Travolta. Et forrygende, umage og smukt par.
Så mens følelserne bølger frem og tilbage mellem de to parter, rulles det ene velklingende nummer og velkoreograferede dansenummer ud efter det andet. Men ikke nok med det. For det er som sagt også en Blu-ray-udgivelse, der boomer af ekstramateriale. Her finder man blandt andet et kommentarspor med filmens instruktør Randal Kleiser samt koreograf Patricia Birch.
Videre kan man blandt andet også dykke ned i en introduktion af Kleiser, en sing-along og et tilbageblik på filmen, videre til slettede, forlængede og alternative scener – ligeledes med introduktion af Kleiser. Der er endvidere også en 2002 ‘Grease’-genforening, ‘Grease’-minder med Travolta og Newton-John, diverse interviews med cast og crew med mere. Så ja, glæd dig til et forrygende gensyn eller måske dit aller første fortryllende møde med ‘Grease’.
– ‘Grease – 40th Anniversary Edition’ udkommer på Blu-ray den 19. juli 2018.
https://filmskribenten.dk/wp-content/uploads/2018/07/grease-40-01.jpg 420 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-07-12 10:02:222018-07-12 10:02:22GREASE: Skøn 40 års jubilæums-udgivelse på Blu-ray
THOR: RAGNAROK: Thor er tilbage for fuld hammer
8. marts 2018/i Blu-ray-anbefaling, Blu-ray/DVD /af Bjarke Friis Kristensen
Superhelte på Blu-ray: Thor er endnu engang på røven. Denne gang skal han nemlig afværge intet mindre end Ragnarok og hermed redde Asgård fra undergang. Men nej, det er ikke nær så dystert som det måske lyder. For her er fart på farvepaletten, mens det fyger gennem luften med vittigheder, slapstick-humor og veltimede gags. Det er for sjov, selvom undergangen lurer.
Således lines der op med alverdens sprudlende scenarier samt monstre og rumskibe i alverdens afskygninger. Mens der fyger synthesizer afsted på scoret tilsat populærmusikalske numre. Ja, faktisk har ‘Thor: Ragnarok’ i tone og stil en del tilfælles med de humørfyldte og tongue-in-cheek-morsomme ‘Guardians of te Galaxy’-film. Det ser jeg bestemt som et plus.
Desuden ankommer vi til en fremmed planet, der byder på diverse kulørte rumvæsner. For at undslippe sin tilfangetager – en herligt tør og excentrisk Jeff Goldblum – skal Thor vinde en gladiatorkamp. Det viser sig så bare, at det er Hulk, han skal kæmpe imod – og hvordan kæmper man lige mod sin ven? Thor er på røven i flere henseender. Men husk, det er bare for sjov.
I front for de muntre eskapader finder man naturligvis Chris Hemsworth som tordenguden Thor, der i denne omgang i den grad får udfoldet sin komiske timing – både i repliklevering og rent fysisk. Han morer sig – og det smitter af. Hertil kommer et i øvrigt veloplagt cast, der tilfører den lidt klodsede dommedagsfortælling både hjerte, vid og bid.
Cate Blanchett er hidkaldt som Thors søster og Dødsgudinden Hel, der vil overtage magten i Asgård. Med ond smiger smyger hun sig diabolsk om sin egen ondskab – og nyder det. Hun er god som megalomanisk skurk, mens Tessa Thompson stjæler scener i rollen som den barske, drikfældige og seje krigerinde Valkyrie.
Mark Ruffalo siger nærmest mere i skikkelse af Hulk end som den her noget perplekse Bruce Banner, men også han gør god komisk figur. Det samme gør en tilbagevendende Tom Hiddleston som den luskede Loke. Det er enkeltscener, humor og karakterer, der vinder over plottet, hvilket instruktør Taika Waititi så til gengæld også har styr på. Det er jo bare for sjov.
– ‘Thor: Ragnarok’ udkommer på dvd og Blu-ray den 8. marts.
https://filmskribenten.dk/wp-content/uploads/2017/10/Thor-Ragnarok-biograf-thumb.jpg 350 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-03-08 08:20:222018-03-08 08:21:19THOR: RAGNAROK: Thor er tilbage for fuld hammer
Imponerende science fiction-opfølger med Blade Runner 2049
24. februar 2018/i Blu-ray-anbefaling, Blu-ray/DVD /af Bjarke Friis Kristensen
Science fiction på Blu-ray: Det er ikke alene en vildt imponerende visuel side, der forløses medrivende og drømmende flot i science fiction-filmen ‘Blade Runner 2049’, men også en spændende og hvirvlende historie om blandt andet noget så universelt som spørgsmålet om, hvad det vil sige at være menneske, der her leveres.
Filmen er, som du nok har luret, en opfølger til Ridley Scotts skelsættende science fiction-milepæl ‘Blade Runner’ fra 1982. Og ja, utroligt nok, så er ‘Blade Runner 2049’ en værdig opfølger i al sin visuelle vælde, der sirligt gror engagerende sammen med fortællingen om en ny Blade Runner – spillet af Ryan Gosling – der kommer på sporet af en farlig hemmelighed, som hænger sammen med den mytiske Rick Deckard, som har været forsvundet i 30 år.
Ja, Harrison Ford, der som bekendt indtog den legendariske rolle som Rick Deckard tilbage i 1982, vender her tilbage – dog i en mindre rolle. Men således bindes enderne mellem de to monumentale film fornemt sammen, hvor Ryan Goslings karakterer i denne ombæring leder an i en dystopisk fremtid, jeg i den grad blev indhyllet i fra start til slut.
Blu-ray-udgivelsen byder desuden på lidt fint ekstramateriale. Han får man et kig på skabelsen af filmens imponerende verden videre til tre flotte kortfilm, som blev udgivet op til filmens biografpremiere, og som er med til at binde tidslinjen sammen mellem ‘Blade Runner’ fra 1982 og så ‘Blade Runner 2049’, hvis fortællinger foregår med 30 års mellemrum.
– ‘Blade Runner 2049’ udkommer på dvd, Blu-ray og 4K Ultra HD den 19. februar.
https://filmskribenten.dk/wp-content/uploads/2018/02/blade-runner-2049-01.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-02-24 11:08:252018-02-24 11:08:25Imponerende science fiction-opfølger med Blade Runner 2049
De to ‘KINGSMAN’-film fucker agentfilmen op på medrivende vis
22. februar 2018/i Blu-ray-anbefaling, Blu-ray/DVD /af Bjarke Friis Kristensen
Agentaction på Blu-ray: De to medrivende, kulørte og sjove agentfilm Kingsman: Te Secret Service og Kingsman: Te Golden Circle er netop udkommet i en Blu-ray-boks sammen. Filmene kan måske bedst beskrives som en agent-og-action-fuckfinger-af-en-farverig-og-klichébevidst-pakke. Ja, på den bedst mulige måde. Men lad mig lige ridse den første films plot op. Vi er i England, hvor middelklasseknægten Eggsy lever et noget udsigtsløst liv.
Men, men, men – så er der lige det, at hans far var en hemmelig agent. Han døde på en mission, da Eggsy var lille og reddede her livet på sin kollega, den velklæde Harry Hart. Selvfølgelig spillet af Colin Firth. Hart skal år senere rekruttere en ny agent. Yes, en nu ung Eggsy hives ind. Og hopla, væk fra baglandet med druk, vold og dumhed på pubben og ind i en kultiveret elite af agenter. En klassisk forvandling fra kasketbærende knægt til stilfuld agent.
Der venter naturligvis også en überskurk – en megalomanisk Samuel L. Jackson. Han når dog ikke helt i mål med den rolle. Han er mere Samuel L. Jackson end egentlig underholdende. Fred med det, for filmen boltrer sig veloplagt i genrens klichéer – og ikke mindst fucker med dem. Blandt andet leverer instruktør Matthew Vaughn (manden bag Kick Ass) volden veloplagt, blodsprøjtende og morsomt.
Humoren er måske ikke altid lige i skabet og filmens tone ikke helt til at blive klog på. Men netop det, at eskapaderne ikke helt lader sig fastlåse er en del af charmen. For jeg ved ikke helt, hvad jeg kan forvente af næste scene, Eggsys flabede kæft eller hvornår filmen holder sig til eller bryder genrens konventioner. Men ja, kvinderne er stadig villige objekter (de fleste i hvert fald).
Der gik tre år, inden opfølgeren var klar til at levere mere af samme vilde, bombastiske og kulørte tegneserie-action foldet ud i et plot, der rummer samme kulørte tegneserie-logik. Komplet med en megalomanisk superskurks store planer.
Agent-eskapaderne åbner op med et veloplagt vildt ridt inden i og oven på taget af biler gennem Londons gader. Her suser således en håndfuld biler hidsigt gennem byen, hvor Taron Egerton som agenten Eggsy får sit at se til i flugten fra sine aggressive forfølgere. Dette er dog blot starten på et langt større plot, der siden foldes noget fortumlet ud i den lidt for lange film.
Tonen er dog sat fra første billede: Det her er en kulørt, overgearet og morsom actionkomedie. Som James Bond på speed… og LSD. Tilsat sort og gakket humor samt vilde gadgets, naturligvis. For selvom filmen måske vælter lidt rundt i for mange plottråde og karakterer, der ikke alle kommer til deres ret, så er det hele vejen veloplagt eksekveret.
Det gælder ikke mindst de mange flot udfoldede actionscener – lige fra åbningscenen videre til velkoreograferede håndgemæng med både knive og pistoler samt heftige skududvekslinger med automatvåben i massevis. Hertil kommer en håndfuld sjove karakterer med Eggsy i front. Han er veltimet morsom samt velbalanceret cool og følelsesladet, når han skal være.
På rollelisten ses blandt andre Colin Firth, der er tilbage som stilfuld agent og Eggsys mentor, mens Mark Strong træder i karakter som Merlin – manden, der på sikker afstand bag sine computerskærme guider Eggsy gennem action-strabadserne. Julianne Moore er med som superskurken med en vild, fjollet og verdensomspændende plan, der ikke skal afsløres her.
Hun ser i den grad ud til at more sig – så det gør jeg også. Pedro Pascal er morsom som agenten Whiskey. Dog får birollerne med Halle Berry og Channing Tatum ikke plads nok, mens Elton Johns birolle fylder for meget. Men Jeff Bridges indtager en mindre og herligt mumlende rolle. Mine forbehold til trods, så trodser filmen altså sine skavanker ved ivrigt at ville underholde og gør det.
–  Boksen med Kingsman: Te Secret Service + Kingsman: Te Golden Circle udkommer 8. februar.
https://filmskribenten.dk/wp-content/uploads/2017/09/Kingsman-The-Golden-Circle-thumb.jpg 467 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-02-22 19:41:232018-02-22 19:41:23De to ‘KINGSMAN’-film fucker agentfilmen op på medrivende vis
Stephen King’s IT (1990): Den klamme klovn på Blu-ray
16. januar 2018/i Blu-ray-anbefaling, Blu-ray/DVD /af Bjarke Friis Kristensen
Blu-ray-anbefaling: Der er film og serier, jeg husker bedre end andre fra da jeg var yngre. En af dem jeg uden tvivl husker er den todelte mini-serie Stephen Kings IT fra 1990 – ikke mindst takket være en skræmmende Tim Curry i den legendariske rolle som den onde klovn Pennywise. Han står stadig som en af alle tiders mest ikoniske filmmonstre – og måske den mest skræmmende filmklovn.
Nu er serien landet på Blu-ray, så den har stået på en skønt og skræmmende gensyn med byen Derry i Maine, der hjemsøges af en ond dæmon, der kan tage forskellige former alt efter, hvad dets offer frygter mest – blandt andet og ikke mindst som den olme klovn Pennywise, der lever i byens kloaker.
© Warner Bros. Entertainment Inc.
Historien finder sted i to perioder, først i 1960, hvor en gruppe børn første gang møder og står ansigt til ansigt med Pennywise og så igen i 1990, hvor børnene nu er voksne, men atter må overvinde den onde dæmon, der er vendt tilbage. Det er klart første del, der i mine øjne er mest skræmmende, mens seriens finale stadig fiser lidt ud i sandet. Men Tim Curry er hele vejen en uhyggelig fornøjelse.
Serien er baseret på en bog af Stephen King af samme navn, men dog instrueret af Tommy Lee Wallace, der blandt andet også står bag den undervurderede og oversete Halloween III: Season of te Witch. Blu-ray-udgivelsen byder desuden på serien med et flot billede og et ligeledes velfungerende lydspor, mens man som ekstramateriale finder et kommentarspor med blandt andet Wallace og en række af skuespillerne. Ja, denne udgivelse får min klare anbefaling.
– Stephen King’s IT er udkommet på Blu-ray den 25. januar 2018.
https://filmskribenten.dk/wp-content/uploads/2018/01/Stephen-King-IT-1990-thumb.png 352 608 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-01-16 09:42:382018-01-16 09:42:38Stephen King’s IT (1990): Den klamme klovn på Blu-ray
Spas, fjols og humor med Family Guys Star Wars-trilogi
16. december 2017/i Blu-ray-anbefaling, Blu-ray/DVD /af Bjarke Friis Kristensen
Star Wars og animeret sjov på Blu-ray: Okay, du kan godt berede dig på at grine med denne udgivelse – og for fans af både ‘Star Wars’ og ‘Family Guy’ må denne Blu-ray-udgivelse jo være noget af en hellig gral. For denne såkaldte ‘Te Family Guy Trilogy’ består nemlig af tre episoder, der er en parody på den originale ‘Star Wars’-trilogi: ‘A New Hope’ (1977), ‘Te Empire Strikes Back’ (1980) og Return of te Jedi (1983).
I ‘Family Guy’-sammenhængen bliver det til tre episoder, der hedder ‘Family Guy Blue Harvest’, ‘Family Guy Something, Something, Something, Dark Side’ samt ‘Family Guy It’s A Trap!’, hvor sidstnævnte titel har en indbygget ‘Star Wars’-reference som indvierede stjernekrigsfans vil opfange. Det sammen gælder for de tre episoder, hvor der leges, gøres grin med (på en kærlig måde) og parodieres ‘Star Wars’-trilogien på særdeles reference-tung og lystig vis.
Den første episode – ‘Blue Harvest’ fra 2007 – blev til for at ære den første ‘Star Wars’-films 30. års jubilæum. På grund af dette afsnits popularitet blev den fulgt af de to øvrige episoder – således at ringen blev sluttet på ordentlig vis. Således finder man Star-Wars-og-Family-Guy-ificerede udgaver af de legendariske karakterer – lige fra Han Solo til Chewbacca og den gyldne robot C-3PO.
Og hvem kan ikke lide ‘Family Guy’ og ‘Star Wars’? Nej vel, det kan de fleste forhåbentligt – hæ! Derfor vil denne Blu-ray-udgivelse og trilogi da også passe ind i de fleste animation- og film-fans samling. Jeg er i hvert fald fan af både ‘Family Guy’ og ‘Star Wars’ hvorfor denne udgivelse er et must-have. May te Force – og ‘Family Guy’ be with you.
– Family Guy Star Wars Trilogy udkommer på Blu-ray den 16. november 2017.
https://filmskribenten.dk/wp-content/uploads/2017/12/Family-Guy-Star-Wars-Trilogi-blu-ray-thumb.jpg 407 638 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-12-16 13:23:152017-12-21 12:01:43Spas, fjols og humor med Family Guys Star Wars-trilogi
Game of Thrones er fortsat forrygende serieunderholdning
15. december 2017/i Blu-ray-anbefaling, Blu-ray/DVD /af Bjarke Friis Kristensen
Vinteren kommer på Blu-ray: Ja, hvor starter og slutter jeg lige med en anbefaling af den nyeste og 7. sæson af den mægtige HBO-serie Game of Thrones? For der er så mange karakterer og så mange plottråde, der snor sig ind og ud af hinanden, at det kan være svært at vide, hvor man skal starte. Netop denne historie- og karaktermæssige kompleksitet er også netop det, der gør serien så spændende.
Denne gang har Daenerys Targaryen sat kurs mod Westeros med sine hære, drager og den nye Tyrion Lannister – ‘Hand of te Queen’. Jon Snow er blevet udnævnt til konge af Norden efter at have besejret Ramsay Bolton i ‘Battle of te Bastards’ og har taget Winterfell tilbage til House Stark. I King’s Landing har Cersei Lannister vundet ‘Te Iron Throne’ ved at have brændt High Sparrow, hans følge samt rivalerne i Sept of Baelor.
Ja, der er fortsat gang i både gamle og nye alliancer, mens en hær af døde marcherer mod den store Muren. En hær, der truer at ende de syv kongedømmer for altid. Således bugter det store persongalleri og de mange relationer sig forsat uforudsigeligt og medrivende ind og ud af hinanden. Krigen raser og vinder sæsonen igennem intenst momentum.
Der er her blandt andre den skånselsløse Lannister-familie og den ærefulde Stark-slægt, der fortsat kæmper om magten, mens adskillige andre parter også blander sig. Jeg vil dog ikke begive mig ud i et længere referat end ovenstående. Det store persongalleri afføder nemlig så mange historier og sidehistorier, at man må holde tungen lige i munden for at følge med. Af of til også lidt for meget.
Men når først enderne mødes, så er det altså fortsat helt forrygende serieunderholdning med medrivende payoff. Balancegangen mellem de mange parter holder i denne syvende sæson, så fortællingen rodfæster sig, hvor alle på hver deres måde er spændende at følge. For det er absolut aldrig kedeligt at se, hvor serien tager sine karakterer hen. En af seriens fortsat store styrker er nemlig uforudsigeligheden – i handling og karakterudviklingen. Suverænt!
Serien gør sig desuden også forrygende godt på Blu-ray, hvor universet gengives med et flot, farvemættet og veldefineret billede, mens den velbalancerede lydside spiller dynamisk. Ekstramaterialet imponerer ligeledes med blandt andet 11 kommentarspor med cast og crew videre til en in-episode feature, der guider en gennem afsnittere, videre til kig på seriens imponerede udseende og production design og et indblik i en af sæsons afgørende scener. Ja, der er masser at dykke ned i på udgivelsen. God fornøjelse!
– ‘Game of Thrones’ sæson 7 udkommer på dvd og Blu-ray den 11. december.
https://filmskribenten.dk/wp-content/uploads/2017/12/game-of-thrones-blu-ray-thumb.jpg 545 970 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-12-15 07:19:122017-12-15 09:10:42Game of Thrones er fortsat forrygende serieunderholdning
Side 1 af 10123›»
FØLG OS PÅ FACEBOOK
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
‘Bamse’ bøjer uelegant sine pointer i sort/hvide knækpølser25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.172) Artikel  (50) Biograf  (649) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme